Prepress

Prepress on painotuotteen valmistuksen yhteydessä käytetty termi, jolla tarkoitetaan ennen varsinaista painamista tapahtuvia työvaiheita.

Prepress-toimintoihin kuuluvat tekstin- ja kuva-aineiston käsittely tuotteen layoutista painoprosessin vaatimaan muotoon. Erillisiin työvaiheisiin kuuluvat mm. tekstinvalmistus, kuvanvalmistus, sivunvalmistus, taittaminen ja arkkiasemointi. Myös graafista suunnittelua voidaan tehdä prepressin yhteydessä. Digitaalisen työnkulun yleistyttyä ovat eri toimintojen rajat hälvenemässä.

Kirjapainoissa näitä työvaiheita tekee painopinnanvalmistaja.

Kirjapainotaito